lflage/wiki-talks huggingface dataset:
Vita:Dave Davies

message: : Erről az együttesről még nincs szócikk a magyar Wikipédiában. Ám ezt nem pótolja a "különc" jelző, amely arra mutat, hogy szerkesztőink nem ismerik eléggé ezt a hajdan annyira sikeres együttest.
replies: text: Amíg szócikk lesz, addig is ki kellene hagyni ezt a téves jelzőt.

text: A Kinks az ún. working class zenekara volt - lásd Dead End Street a munkanélküliek, Shangri-La a reménytelenül alsó középosztálybeliek (you can't get any higher), az eladósodottak, akinek éppen mindenét elvitte a végrehajtó  (Sunny afternoon, az egyik legnagyobb slágerük) stb. életével megértő, viszont a gazdagokra gyanakodva tekintő (A Well Respected Man) értelmes szövegeik éppen nem "különcök", csak néhol nagyon nehezen érthetők.

text: A basszusgitáros, Pete Quaife éppen az imént halt meg.

text: Dave Davies szólókarrierje során a "Death of a Clown"nal volt a legsikeresebb, amely Beethoven Örömódájának sajátos, szomorkás persziflázsa.

text: Dave Davies és a Kinks értőbb, igényesebb cikkeket érdemelne.--Linkoman vita 2010. augusztus 25., 15:41 (CEST)
thread_title:  The Kinks és Dave Davies
Vita:Aurora (istennő)

message: Az Ókori lexikon szerint "A görög Eosra vonatkozó fogalmakat a latin költők teljesen a római Aurorára alkalmazták, a kit azonban Romában istenasszonynak egyáltalán nem tartottak." Nem lenne jobb átirányítást készíteni az önálló cikk helyett? – Hkoala  2010. április 2., 20:09 (CEST)
A római mitológia teli van olyan szereplőkkel, akik nem kifejezetten istenek, vagy nem azok voltak, hanem csak az etruszk hatás révén váltak azzá. A numenek, larok (stb) legtöbbje nem emelkedett isteni rangra, hanem csendesen elfelejtették. Másfelől viszont ezek az istenek pont úgy váltak a görög mitológiával azonosíthatóvá, hogy a római irodalom tudatosan kereste, és ha nem talált, akkor megcsinálta a párhuzamokat. Például eredetileg Venus a legkisebb mértékben sem hasonlít Aphroditéhez, vagy Mars Arészhez. Ennek az ellenkezője is előfordult, például amikor az etruszk eredetű dieus pater Iuppiterré alakult. Vagy ilyen alapon akkor Minerváról sem lehetne cikk vagy Quirinusról. Szerintem helye van a cikknek, bár kétségkívül hiányoznak belőle a valódi latin elemek. Ez pótlandó. L András→ 2010. április 4., 00:29 (CEST)
thread_title: Untitled
Vita:Labdarúgó-Balkán-bajnokság

message: A Balkán Klub Kupa cikket olvasva jöttem rá, hogy azért nem lehet azt Balkán-kupának nevezni, mert itt van ez. Viszont nyugodtan lehetne ezt Labdarúgó-Balkán-bajnokságnak nevezni, hiszen lebonyolítási rendje korszakonként, a résztvevők számának függvényében változott (körmérkőzés, csoportmérkőzések + egyenes kiesési szakasz, kiesési rendszer). Továbbá egyéb sportágakban is Balkán-bajnokságnak nevezik. És végül, mert forrással kellene igazolni: a korabeli romániai magyar sajtóból hozok példákat (nem egyszerű, mert annak a kornak a napisajtója kevésbé érhető el digitálisan): http://digiteka.ro/readme/285/61701/2/labdar%C3%BAg%C3%B3%20balk%C3%A1n-bajnoks%C3%A1g, http://digiteka.ro/readme/285/62376/2/labdar%C3%BAg%C3%B3%20balk%C3%A1n-bajnoks%C3%A1g. – Vépi vita 2021. augusztus 8., 15:06 (CEST)
replies: text: Micsoda kincs ez az újság! Tetszik az ötlet, támogatom! Roxymatic 2021. augusztus 8., 15:46 (CEST)
thread_title:  A nevéről
Vita:Harvard-architektúra

message: Az angol szócikk fordítása kész; javítgatás még lehetséges, de részemről kb. ennyi. --Pkunk vita 2012. június 12., 14:15 (CEST)
thread_title:  Fordítás 

message: Tud valaki ilyet a "Harvard-architektúra" témában? Ha igen, akkor ne habozzon belinkelni vagy a cikket javítani, bővíteni, stb. --Pkunk vita 2012. június 12., 14:15 (CEST)
thread_title:  Szakirodalom
Vita:East

message: >> A cikk/szakasz nem tünteti fel a forrásokat, melyek segítségével készült.
Apukám - (szintén) Király István - dobos volt a zenekarban. Az én forrásaim a lemezek amiket levettem a polcról ...

message: Madarász Gábor  gitárfenomént sokat látom a kései East videókon meg kéne említeni a közreműködők vagy a tagok között. 94.27.180.225 (vita) 2022. november 29., 23:34 (CET)
thread_title:  Tagok, közreműködők
Kategóriavita:Gyermek királyok

message: Csak a rend kedvéért: a különírt írásmód forrása az MHSz. 285. és az OH. 767. Ádám ✉ 2010. április 3., 12:39 (CEST)
Eléggé faramuci, hogy a jelenkori felnőttfogalmat (18 év mint a nagykorúság határa) próbálja ráerőltetni az évszázadokkal ezelőtti személyekre. Jane Grey már férjnél volt, amikor királynő lett, a portugál Beatriz lehet, hogy már terhes is volt (a rákövetkező évben született a fia), II. Ferenc a cikke szerint „tizenöt éves volt, és hivatalosan nagykorú lévén nem volt szüksége régensre”. Alensha 2011. április 14., 21:06 (CEST)
thread_title: Különírás
Vita:Tudomány és Technika Háza (Kecskemét)

message: "Kecskemét háború előtti 1431 zsidó polgára közül 1222 mártírhalált halt a deportálások és kegyetlenkedések során."
Fontosnak tartom megemlíteni, hogy egyes források szerint a kecskeméti áldozatok száma 2000 fő körül volt. Ez az adat azonban pontosításra szorul, a kétezer áldozatban benne vannak a környező települések zsidó lakosai is, akiket a deportálások előzményeként a kecskeméti gettóba hurcoltak. Mindenképp a cikkben szereplő a hitelesebb adat, különösen annak tükrében, hogy a kecskeméti zsidóság létszáma soha nem volt 1500-nál magasabb. – Nbcee vita 2010. április 3., 12:57 (CEST)
Egyes források továbbá 19,45 méteresre teszik a magasságát, aki akár csak egyszer is megállt az épület előtt, annak számára nyilvánvaló, hogy ez téves, elképzelhető, hogy ez csak az egykori belmagasság volt. – Nbcee vita 2010. április 3., 13:35 (CEST)
thread_title: Kiegészítés
Vita:Bél-sar-uszur

message: Ide kellene hozni a lefolytatott vitát ez ügyben. Közben megtaláltam a Septuaginta szövegét is. Hála istennek ott latin betűs átirata van a görög szövegnek. Az idevágó részek:
A király: Dan. 5.1.: baltasar o basileus epoihsen deipnon mega tois
Dániel neve: Dan. 4.5. enupnion eidon kai efoberisen me kai etaracqhn epi ths koiths mou kai ai oraseis ths kefalhs mou sunetaraxan me 4.6. kai di' emou eteqh dogma tou eisagagein enwpion mou pantas tous sofous babulwnos opws thn sugkrisin tou enupniou gnwriswsin moi
nos ebben nincs Baltazár. Azért mert a Septuagintat másképpen számozzák. Vagyis: 4.8. ews ou hlqen danihl ou to onoma baltasar kata to onoma tou qeou mou os pneuma qeou agion en eautw ecei kai to enupnion enwpion autou eipa 4.9. baltasar o arcwn twn epaoidwn on egw egnwn oti pneuma 
Tehát mind a két név itt is egyformán: baltasar. hoihoinak 2011. augusztus 10., 21:38 (CEST)
thread_title:  Baltazár a Bibliában
Vita:Doris Day

message: Az angol wiki 1922-t, a francia 1924-et ír a születés évének. Valaki hozzáértő tisztázhatná a helyes dátumot, ha egyáltalán lehetséges... – Porrimaeszmecsere 2013. április 22., 23:23 (CEST)
A Magyar Nagylexikon, VI. K., 351 o. ( Budapest 1998) szerint 1924 --Max von O vita
,  Ez a legújabb információ, miszerint az előkerült születési anyakönyvi kivonata szerint 1922-ben született: Birthday surprise for Doris Day as she discovers she is 95 - two years older than she thought (telegraph.co.uk)
Magyarul erről: Doris Day most tudta meg, hogy 95 éves (hvg.hu). Apród vita 2017. április 4., 16:35 (CEST)
thread_title:  Születési dátum
Vita:Ditirambus

message: Hajhaj. Ez most először is legalább háromféle dolgot kever, a költői ditirambust, a dionüszoszi dithüramboszt és a retorikai fogalmat. Aztán nem is annyira nyelvészeti, mint inkább irodalomtudományi csonk.... Bennófogadó 2010. április 3., 16:09 (CEST)
thread_title: Untitled
Vita:Sinéad O’Connor

message: Főiskolai tanulmányait a Dublini Zeneművészeti Főiskolán végezte. - honnan származik ez az információ? Tudtommal SO'C-nak semmilyen felsőfokú végzettsége sincs.
Tőlem. A forrásban említett CD-ROM-on ez szerepel. Valamint az angol szócikkben is, csak meg kell keresni. – Gbarta vita 2011. április 28., 07:50 (CEST)
A CD-ROMhoz nem tudok hozzászólni, de az angol szócikkben sehol sem találom az utalást- meg tudnád mondani, hol keressem? Egyedül a Bel Canto tanfolyamról beszélnek, az rendben van, de az meg nem főiskola. 99%, hogy nem végzett zeneművészeti főiskolát, (sem más főiskolát), tehát nem képzett zenész (ellentétben pl. Enyával).
SoC maga mondja egy nemrégi interjúban, hogy semmilyen zenei képzettsége nincs (Imeall/TG4). Ha nincs ellenvetés, törölném a fenti mondatot.
thread_title: Untitled
Vita:Purim

message: Wikipédia:Vallásműhely

message: Miért lett a Hámán a katolikus fordítás szerinti névre cserélve? A zsidók és a protestánsok is a Hámánt használják. A sütemény meg soha nem volt Ámán füle. Ez gáz. – kgyt (vita) 2022. november 3., 11:35 (CET)
thread_title:  Ámán / Hámán 

message: Teljesen zavaros az idézettel tűzdelt leírás, amiből nem lehet érteni Hámán miért is akarta volna megölni a zsidókat, és miért is fizetett volna ezért a királyznak, ahogy az sem derül ki, hogy a zsidók kiket öltek meg és kitől is vártak volna ezért fizetséget... Horror! JSoos vita 2022. december 6., 21:29 (CET)
thread_title:  Kompenzáció 

message: Hát nem tiszteletreméltó? Adolfékat betiltják, pedig azok még sikerrel se jártak. Ez meg mehet nyilvánosan a vallás tagjaitól, akik megcsonkítják a gyermekek nemi szervét. 89.134.18.21 (vita) 2023. március 2., 12:32 (CET)
thread_title:  Újabb zsidó ünnep, ami egy zsidók által elkövetett holokausztot ünnepel
Vita:Linux-disztribúciók összehasonlítása

message: Nemrég egy disztró információit frissítettem a cikkben, feltűnt hogy senki nem frissítette más disztrók információit, annyira hogy tele vannak a táblázatok mára megszűnt disztrókkal is. Egyedül sok idő ennyi disztrónak utána járni, főleg ha már megszűnt disztrók infói után kell nyomozni, hogy mi is volt pl a benne használt legutolsó GCC verziószáma. Szóval a kérdésem az hogy mi is legyen, nyugodtan töröljem a hosszú ideje inaktív, mára megszűnt disztrókat a táblázatokból vagy hagyjam őket úgy ahogy vannak, hagyatkozzak pl a distrowatch legutolsó infóira, stb? - Ncr0drX vita 2019. június 8., 00:59 (CEST)
replies: text: Mivel senki sem ellenezte a mára megszűnt vagy túl régóta inaktív disztrók törlését ezért töröltem őket. Így jelentősen kevesebb disztróval kapcsolatban kell majd utánajárni a friss infóknak. A distrowatchon (https://distrowatch.com/search.php?status=Active) ellenőriztem hogy melyik disztró aktív és melyik nem. Természetesen lehet benne hiba és a distrowatch is tévedhet, de ezeket majd aki észreveszi nyugodtan javíthatja. Ncr0drX vita 2019. június 10., 18:33 (CEST)
thread_title:  Mára megszűnt disztrók, elavult infók. 

message: Ez a lap kezelhetetlen témát érint: több, mint 800 disztribúcióról tudunk, és ezeket mind összehasolítani elég hiábavaló. 
A lapnak akkor lehetne értelme, ha csak az élő és sokfelhasználós distrokra vonatkozna (aminek a megállapítása egy ponton túl nehézkes és vitákat szül), de jelenleg vegyesen szerepelnek a több százezer és a pár száz useres, illetve élő és holt distrok is. Így elég fölösleges. grin ✎ 2021. október 25., 10:39 (CEST)
thread_title:  Nagyrészt értelmetlen lap
Vita:Amy Lee

message: El kéne dönteni, hogy a hölgy hangfekvése drámai szoprán vagy mezzoszoprán. Én nem ismerem őt, ezért nem tudok tanácsot adni a kérdésben, de ez két külön hangfaj, és így a cikk öntellentmondásos.
thread_title:  Hangfekvés
Vita:Alicia Keys-diszkográfia

message: Alensha! Azért kell, mert minden szócikknek kell forrás, ami hitelesíti a tartalmát. Nem hiszem, hogy akkora fáradtság lenne betenni két linket a végére, ahol fent van a diszkográfia, ami alapján a listát elkészítetted! Értem én, hogy ősöreg szerkesztő vagy, és neked ne mondják már meg, hogy mi kellene, de tök jogosan pakoltam fel rá a sablonokat, szerintem. Ez pedig a , bemutatom, ha még nem találkoztál volna vele! – Ary vita 2010. június 24., 17:47 (CEST)
Ez egy lista formájú cikk, listáknak minek forrás, ha az egyes elemeiknek van? Teljes diszkográfiák a hivatalos honlapon ritkán vannak, a rajongói honlap meg mitől forrás, ha ugyanúgy rakta össze egy rajongó, mint én itt? Ennek nincs köze ahhoz, hogy régi szerkesztő vagyok. Az az infobox szerintm fölösleges, az utóbbi években gyakori infoboxtúlburjánzás egyik terméke, de ha már mindenképpen kell bele, legalább ide a vitalapra tedd azt a sablont, ne a cikkbe. Alensha 2010. június 24., 18:11 (CEST)
thread_title:  Források
Vita:Hot Jazz Band

message: Sziasztok!
Bényei Tamás a zenekarvezető - személyesen jelezte és kérte - hogy  a korábbi tagok rész erősen hiányos és így megtévesztő. A teljes listáig kérte, hogy a korábbi tagok névsora legyen eltávolítva a szócikkből. Matepyt  V.I.T.A. 2022. október 19., 18:42 (CEST)
thread_title:  Korábbi tagok
Vita:Bercsényi László Ignác

message: Jó lenne, ha 5 év után végre törölnéd a szlovák névváltozatot. A véleményemet már elmondtam: nevetségesnek tartom, hogy Bercsényi nevét a beteges és a komplexusokkal teli szlovák történelemcsinálás keretében tót (fonetikus) helyesírással is fel legyen tüntetve. A vezetékneveket a kultúrnemzetek nem szokták megmásítani...
Jó lenne, ha törölgetés helyett inkább itt fejtené ki a véleményét, aki nem tartja szükségesnek az összes feltüntetett névváltozatot. Karmelaüzenőlap 2010. április 4., 13:29 (CEST)
Nem értem miért kell feltüntetni Bercsényi szlovák nevét. Hihetetlen... Se az angol, se a francia verzióban nincs feltüntetve csak a magyarban... Az, hogy Bercsényi esetleg beszélt tótul még nem jelenti azt, hogy az is volt. Ez a rohadt megfelelési kényszer, hogy még a saját magyar tört. személyiségeinket is próbáljuk magunktól elidegeniteni. Ajánlom figyelmedbe a szlovák oldalt: ők Bercsényit kizárólagosan szlováknak tüntetik fel...
thread_title: Névváltozatok
Vita:224-es busz (Budapest)

message: "2010. május 1-jétől új megálló létesült a Millenniumi Kulturális Központnál." - Ez a megálló már tavaly nyáron is létezett. Nem tudom, hogy az író tavalyra gondolt-e, de én még régebbre tippelnék. Lényeg, hogy a tavaly nyárban biztos vagyok, mert ott jártam dolgozni és onnan haza. - By: CsepeLee fiú. 
replies: text: A wikipédián nincsenek "írók", a formai és tartalmi követelményeknek, irányelveknek megfelőlen bárki írhat a cikkekbe. Az említett változást speciel én írtam bele, a megadott forrás alapján. Mivel látom hogy a forrás megszűnt, itt egy másik, amit javítottam a cikkben: Ez alapján 2010. május 1-től állnak meg ott a buszok. Ha a megálló létezett korábban, akkor a buszok lehet hogy még nem álltak meg ott. – Tomcsy  üzenet 2010. október 16., 01:38 (CEST)
thread_title:  Millenniumi Kulturális Központ
Vita:Adapa

message: Nem összekeverendő a szerkesztőnkkel! :-)) – Peda ☎ 2010. április 5., 00:28 (CEST)
De nem ám! Gondolkoztam is, hogy valami egyértelműsítőt teszek a címhez  L András→ 2010. április 5., 00:30 (CEST)
thread_title:  Nem összekeverendő!
Vita:Bódis Kriszta

message: copyvios.toolforge.org keresés 80.9%-os találatot ad az Európa Kiadó egyik életrajzi oldalával (ld.a linkben). Ezeket a részeket valószínűleg törölni kéne. Pkᑌᘗᖾᐁᐧᐦᑕᒪᑫᐃᐧᐣ 2023. szeptember 10., 10:37 (CEST)
thread_title:  Copyvio?
Vita:Nádasdy család

message: Mit jelent, mi szükség van az évszámoknál az fl. rövidítésre? JSoos vita 2018. április 27., 12:25 (CEST)
replies: text: Floruit. Voxfax vita 2018. április 27., 15:09 (CEST)
thread_title:  Évszámok
Vita:Magyar filmek listája (1945–1989)

message: Találtam egy félkész cikket itt: Szerkesztő:Kispingvin/Film az abban szereplő filmeket is érdemes lenne apránként bedolgozni ide. December vita 2010. április 5., 13:31 (CEST)
thread_title: Hasonló szócikk

message: A '70-es Fekete Vonat az egyértelműsítű lap helyett egy másik szócikkre (nem a filmére) mutat. 
A '71-es agitátorok hossza valójában68 perc, és a stáblista is teljesen más mint ami ki van írva itt. 
A '75-ös Ereszd El A Szakállamat halott linkként van jelen a listán, nem mutat a film saját szócikkére, ami pedig amúgy létezik: https://hu.wikipedia.org/wiki/Ereszd_el_a_szak%C3%A1llamat! 
replies: text: Megesik az ilyesmi. Linkek meg bírnak halni. OsvátA Palackposta 2016. február 28., 11:08 (CET)
replies: text: :A link NEM halott, hanem ROSSZ HELYRE MUTAT.
A'75-ös Magánbűnök, közerkölcsök egyszerűen nem magyar film. A rendező és egyes színészek magyarok voltak, de ettől nem lesz magyar a film. 
A '80-as és '81-es Szabadgyalog ugyanaz a film.
A '82-es Adj Király Katonát az egyértelműsítő lap helyett az azonos nevű gyerekjáték lapjára visz. 
A '83-as Te rongyos élet! nem mutat a saját wiki-oldalára (nemlétező oldalt hazudik): https://hu.wikipedia.org/wiki/Te_rongyos_%C3%A9let. 
A '86-os Lutra az nem rajzfilm. Ráadásul már megírták a szócikkét, csak valamiért a linkelés nem működik. Mondhatni ellinkeltétek. https://hu.wikipedia.org/wiki/Lutra_%28film%29 
A hibák felvetését köszönjük, bisszig kísérő megjegyzések felejtősek. Eddigieket javítottam:
*Fekete vonat (film) link jav.
*Agitátorok, utánanézendő,
*Ereszd el a szakállamat! link OK,
*Magánbűnök, közerkölcsök vitára,
*Szabadgyalog át 1981-re,
*Adj király katonát link jav.
*Te rongyos élet link OK,
*Lutra (film) ff. doku, jav.
A '88-as Rocktérítő wikioldala már létezik: https://hu.wikipedia.org/wiki/Rockt%C3%A9r%C3%ADt%C5%91 
Magánbűnök, közerkölcsök levéve a magyar listáról. Erről folytatott megbeszélés (:Wikipédia:Kocsmafal (egyéb)#Magánbűnök, közerkölcsök magyar filmlistán) eredményeképpen. Akela vita 2016. március 5., 14:12 (CET)
Létezett egy "Gyémántpiramis" című 1985-ös film. Adatlap hozzá: http://filmcentrum.eu/gyemantpiramis-1985/ , de van imdb is: http://www.imdb.com/title/tt2795018/ . Kérjük felrakni a listára.
thread_title:  Hibák 

message: Szerintem az égisze szót mással kellene helyettesíteni (nem tudom mire), mert nem biztos, hogy minden szerkesztő el tudja dönteni, hogy itt az égisz támogatást, hozzájárulást vagy védnökséget jelent. Apród vita 2016. március 8., 11:32 (CET)
thread_title:  Égisz
Vita:A milicista halála

message: Véleményem szerint ez a szerzői jogokkal kapcsolatos legnagyobb bukfenc, hogy az adott fényképről szóló cikkhez sem lehet feltenni azt, amiről tulajdonképp az egész szól. Nem azt mondom, hogy törjön ki anarchia, és szabad legyen lenyúlni mindent, de ez a cikk legyen messzire világító példa mindenki számára, hogy igenis felül kell vizsgálni bizonyos dolgokat. Nem is azt mondom, hogy ez csak a wiki "bűne", de tényleg változtatni kell, mert a jelenlegi szabályozás túl nehézkes. – Nbcee vita 2010. április 5., 20:56 (CEST)

message: Elég szürreális egy fotóról készült szócikk anélkül, hogy maga a fotó ott lenne. Az angol nyelvű szócikkben egyébként ott van (https://en.wikipedia.org/wiki/The_Falling_Soldier#/media/File:Capa,_Death_of_a_Loyalist_Soldier.jpg). 
Elsőre talán szürreálisnak tűnhet, valóban. De például a filmekről szóló szócikkek nagy részében sincs ott a film. Ettől még valóban fájó a fotó hiánya. Ennek oka az, hogy az angol Wikipédiára más (megengedőbb) szerzői jogi szabályozás vonatkozik, mint a magyarra (lásd fair use). - Viloris Üzenj! 2021. június 23., 08:16 (CEST)
A kép 2025. január elsején szabaddá válik. Bináris ide Kelt: Wikipédia,  2023. március 10., 08:15 (CET)
thread_title:  Fotó
Vita:Szerencs

message: "A település lakosságának 98,5%-a cigány, 1,5%-a magyar nemzetiségűnek vallja magát."
Hogy mi? Azért meglehetősen érdekes lenne, ha ez igaz lenne... – Saint Moritz vita 2016. január 27., 09:43 (CET)
thread_title:  Népcsoportok
Vita:Pillangó (film, 1973)

message: „A film népszűségéhez hozzájárult Kherlakian Gerard Daniel(wd)(00016171316)-Barnes Howard Ellington Riddiford (00002119739) Papillon című dala Szécsi Pál (00054510013) magyar szövegével 1972-ben "Kis madár" cím alatt ISWC: T-007.198.020-5. A dalt eredetileg 1939-ban írták, de a film bemutatásának időpontjában lett népszerű angol változatában (Butterfly, 1971). A dal nem hangzik el a filmben; a film kísérőzenéjét Jerry Goldsmith (00012178123) írta(wd).”
Már bocsánat, hogy ezt írom, de ez úgy, ahogy van, hülyeség. Egy bestsellerből készült, és 1973-ban bemutatott amerikai film sikerét, ugyan, mennyiben befolyásolhatta egy két évvel korábban, 1971-ben már lefutott sláger, amely a filmben el sem hangzik, és csak Európában volt igazán ismert? A dalt egyébként az énekes, Danyel Gérard írta, ám feltehetően nem újszülöttként, mivel 1939-ben jött a világra.
Köszönet a megjegyzésért. A dalról itt  lehet olvasni. A zeneszerző 1939-ben született, a dal melódiáját 1969-ben komponálta, és 1971-ben lett sláger. A francia dal címe és kezdő szava angol nyelvű: Butterfly. A Papillon című könyv ekkor már ismeretes volt, de nem igazolható a kapcsolata a dallal.  MZ/X vita 2018. június 25., 15:01 (CEST)
thread_title:  Dal
Vita:Abigail Sciuto

message: Helló! Figyi, átnézte valaki ezt a szócikket kicsit alaposabban? A "fingó" szót nem lehetett volna mással helyettesíteni? Most, hogy átdolgoztam, jobb, viszont a továbbiakban kérem odafigyelni az ilyen kisebb problémákra. Köszi: – COBRA vita 2011. július 2., 09:49 (CEST)
thread_title:  Fingó???
Vita:Aragóniai Péter szicíliai királyi herceg

message: Az a törött lándzsahegy törött kopja hegye lehetett, ugyanis a lovagi tornákon azokat törték. Olaszul lancia, angolul lance. Lehetett persze lándzsahegy is, de a kopja valószínűbb. Ez csak az én kis okoskodásom.– Sepultura vita 2012. június 9., 10:34 (CEST)
thread_title:  Lándzsa, kopja
Vita:Kim Dzsongnam

message: Ezen cikk szerint Kim Dzsongilnek három felesége volt, míg a Kim Dzsongil cikk úgy említi, legalább egy. Tudom, hogy elég homályos téma, de mégis úgy gondolom, jobb lenne egyfélét írni. Ferike333 vita 2010. április 6., 19:05 (CEST) Megoldva, félrefordítás volt. Ferike333 vita 2010. április 6., 19:10 (CEST)
thread_title: Félrefordítás
Vita:Gy. Horváth László

message: Lehet, hogy valóban nem kell. Ezt általában 'automatikusan' szoktam csinálni, oda-vissza. Tehát ha a Horváth László (egyértelműsítő lap)on szerepel, akkor ide is beírom. Az egyértelműsítő lapon mindenképpen szerepelniük kell. Akkor is gondot okozhat, ha az illető két keresztnevet használ. Esetleg úgy, hogy az első keresztnévnek csak a kezdőbetűjét.– Holdkóros vita 2018. március 1., 17:02 (CET)
replies: text: Én veled értek egyet, ezeknek a hivatkozásoknak oda-vissza kell szerepelniük az egyértlap viszonyában. –  Joey  üzenj nekem 2018. március 1., 22:50 (CET)

text: Mielőtt itt nagyon félremenne a dolog, jelzem, hogy nem az egyértlapra való hivatkozással van a probléma, hanem a hozzáfűzött magyarázattal, amely kijelenti a Gy. Horváth László szócikkről, hogy az Gy. Horváth Lászlóról szól. Remélem, azt mindketten belátjátok, hogy ez felesleges és észszerűtlen redundancia! Hungarikusz Firkász Ide írkássz! 2018. március 1., 22:56 (CET)
thread_title:  Személynév-egyértelműsítő lapra történő hivatkozás
Vita:Ulysses Moore

message: A cikkben a könyvek tartalma másolat, és kevéssé lexikonszerű, ezért célszerű lenne átfogalmazni őket. misibacsi*üzenet 2010. április 7., 19:09 (CEST)
thread_title: Lektor sablon

message: Erről valami forrás kéne, mert sehol nem lehet könyvesboltban találni. Sprospro vita 2022. szeptember 10., 21:00 (CEST)
thread_title:  Időhajó - 13. könyv
Vita:Kertész Krisztián

message: Tisztelt Szerkesztők!
2015-ben kiléptem az MSZP-ből, és azóta semmilyen párttevékenységet, politikai tevékenységet nem folytatok és nem is tervezek folytatni. Azóta magánemberként, nem közszereplőként élem az életemet, és szeretném ha ez így is maradna (különös tekintettel a négy kiskorú gyermekemre is). Személyem és magánéletem egyáltalán nem képvisel "hírértéket" a társadalom számára. Kérem, szíveskedjenek tiszteletben tartani a magánélethez fűződő személyes jogaimat, ezért kérem, hogy a szócikket szíveskedjenek a Wikipédiáról törölni.
Megértésüket, segítségüket előre is köszönöm. Maradok tisztelettel:
dr. Kertész Krisztián Kertész Krisztián vita 2022. november 1., 11:54 (CET)
replies: text: A szócikket te hoztad létre. Az, hogy kiléptél, benne van. Ha annyira akarod, vidd törlési megbeszélésre. Pagony üzenet 2022. november 1., 12:17 (CET)
thread_title:  Kérelem a szócikk törlésére